open-index/open-wikipedia-markdown huggingface dataset:
சிவமணி

**சிவமணி** (பிறப்பு: 1 திசம்பர் 1959), அவரது மேடைப் பெயரான **டிரம்சு சிவமணி** என பொதுவாக அறியப்படுவார். ஒரு இந்திய நூதன முரசு அவர் டிரம்சு உட்பட பல கருவிகளை வசிப்பார் குறிப்பாக முரசு, உடுக்கை, கடம் மற்றும் கஞ்சிரா. சென்னை சூப்பர் கிங்ஸ் அணிக்காக 2008 மற்றும் 2010 ஆம் ஆண்டுகளில் ஐபிஎல் துடுப்பாட்டத்தின் போது டிரம்சு வாசித்தார். ஏ.ஆர்.ரகுமான் இசைகளில் இவர் முன்னணி டிரம்சு வாசிப்பாளர், இவர்கள் குழந்தை பருவத்திலிருந்தே நெருங்கிய நண்பர்கள். 2019 ஆம் ஆண்டில், அவருக்கு பத்மசிறீ விருது கிடைத்தது. .

## தொழில்
சிவமணி சென்னையில் உள்ள டிரம்சு வாசிப்பவர், இவர் தனது ஏழு வயதில் டிரம்சு வாசிக்க தொடங்கினார்.  எம்.எஸ்.விஸ்வநாதன், இளையராஜா, ஏ.ஆர்.ரகுமான் மற்றும் பலருடன் இணைந்து பணிசெய்துள்ளார். 1990 ஆம் ஆண்டில், மும்பையின் ரங் பவனில் பில்லி கோபனுடன் மேடையை பகிர்ந்து கொண்டார்.  எஸ்.பி.பாலசுப்பிரமணியம் தனது குரு என்று அவர் தெரிவித்துள்ளார்.

## விருதுகள்
2009 ஆம் ஆண்டு கலைத்துறையில் உயரிய விருதான தமிழக அரசால் சிவமணிக்கு 'கலைமணி' விருது வழங்கப்பட்டது.

2019 ஆம் ஆண்டு சிவமணிக்கு "பத்மசிறீ" விருது இந்திய அரசு வழங்கியது.

## ஆல்பங்கள்
thumb|269x269px

* *கோல்டன் கிருதிச் கலர்ச்*, (1994) திலீப் குமார் மற்றும்  ஏ. ஆர். ரகுமான் இணைந்து  
* *தூய பட்டு* (2000) 
* *கிருஷ்ண கிருஷ்ணா*, மலையாள இசையமைப்பாளர் ராகுல் ராசு உடன் இங்கிலாந்தில் வெளியான கிளப் டிராக். 
* *டிரம்சு ஆன் ஃபயர்* (2003). புதிய பூமி (ஜேம்ஸ் ஆசருடன் இணைந்து)  
* *[[ஹரிஹரன் (பாடகர்)|காஷ்]]* ( *[[ஹரிஹரன் (பாடகர்)|ஹரிஹரனுடன்]]* முதல் காசல் ஆல்பம்)  
* *மஹலீலா* (சிவமணியின் முதல் தனிப்பட்ட ஆல்பம்) 
* *[[அரிமா நம்பி]]* (2014) 
* *[[கணிதன் (திரைப்படம்)|கனிதன்]]* (2016) 
* *ஹலோ* (வெளியிடப்படவில்லை)

## திரைப்படவியல்

* பதமதி சந்தியா ராகம் (துணை நடிகர்) 
* சிரிவென்னெலா (கேமியோ) 
* மடாரி (2016) 
* அரிமா நம்பி (இசை இயக்குநர்) 
* கனிதன் (இசை இயக்குநர்) 
* மெர்சல் (டிரம்சு கலைஞர்) 
* அரவிந்த சமேதா வீர ராகவா (டிரம்சு கலைஞர்) 
* பொன்னியின் செல்வன் 1 - ( டிரம்ஸ் வாசிப்பாளர் )

## மேற்கோள்கள்

பகுப்பு:பத்மசிறீ விருது பெற்ற கலைத் துறையினர்
பகுப்பு:வாழும் மக்கள்
பகுப்பு:1959 பிறப்புகள்
பகுப்பு:கலைமாமணி விருது பெற்றவர்கள்
கோவிந்தன் கருணாகரன்

**ஜனா** என அழைக்கப்படும் **கோவிந்தன் கருணாகரன்** (*Govinthan Karunakaran*; பிறப்பு: 1 அக்டோபர் 1963), இலங்கைத் தமிழ் அரசியல்வாதி ஆவார்.

## வாழ்க்கைக் குறிப்பு
கருணாகரன் 1963 அக்டோபர் 1 இல் பிறந்தார். செட்டிப்பாளையம் மகா வித்தியாலயத்திலும், புனித மிக்கேல் கல்லூரி தேசியப் பாடசாலையிலும் கல்வி கற்றார். தமிழருக்கு எதிரான கறுப்பு யூலை வன்முறைகளை அடுத்து இவர் 1983 ஆகத்து மாதத்தில் பாடசாலையை விட்டு வெளியேறி, 1983 நவம்பரில் தமிழீழ விடுதலை இயக்கம் (டெலோ) என்ற ஈழப் போராட்டக் குழுவில் இணைந்தார். ஆயுதப் பயிற்சியைப் பெற்றுக் கொண்டு, 1987 சூனில் அம்பாறை-மட்டக்களப்பு மாவட்ட டெலோவில் பிராந்தியத் தலைவரானார். பின்னர் டெலோவின் பொதுச் செயலாளரானார்.

## தேர்தல் அரசியலில்
கருணாகரன் 1989 நாடாளுமன்றத் தேர்தலில் ஈஎன்டிஎல்எஃப்/ஈபிஆர்எல்எப்/டெலோ/தவிகூ வேட்பாளராக மட்டக்களப்பு மாவட்டத்தில் போட்டியிட்டு நாடாளுமன்றம் சென்றார். 2012 மாகாணசபைத் தேர்தலில் தமிழ்த் தேசியக் கூட்டமைப்பு (ததேகூ) வேட்பாளராக மட்டக்களப்பு மாவட்டத்திஒல் போட்டியிட்டு கிழக்கு மாகாண சபை உறுப்பினரானார்.

கருணாகரன் 2015 நாடாளுமன்றத் தேர்தலில் ததேகூ வேட்பாளராகப் போட்டியிட்டுத் தெரிவாகவில்லை. 2020 நாடாளுமன்றத் தேர்தலில் ததேகூ வேட்பாளராகப் போட்டியிட்டு வெற்றி பெற்று மீண்டும் நாடாளுமன்றம் சென்றார்.

} || தெரிவு செய்யப்படவில்லை
|-
| 2020 நாடாளுமன்றம் || மட்டக்களப்பு மாவட்டம் || style="background:;"| || தமிழீழ விடுதலை இயக்கம் || style="background:;"| || தமிழ்த் தேசியக் கூட்டமைப்பு || align=right| || **தெரிவு**
|}

## மேற்கோள்கள்

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:கிழக்கு மாகாண சபை உறுப்பினர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கை இந்துக்கள்
பகுப்பு:தமிழீழ விடுதலை இயக்க உறுப்பினர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
ஐதரசன் வழங்கு கரைப்பான்

**ஐதரசன் வழங்கு கரைப்பான்** *(Hydrogen-donor solvent)* என்பது நிலக்கரி போன்ற ஐதரசன் குறைவு அடிமூலக்கூறுகளுக்கு ஐதரசனை கொடையளிக்கும் ஒரு நீரகக்கரிமத்தைக் குறிக்கிறது.  ஐதரசன் குறைவு அடிமூலக்கூறுகள்  கரைபொருளாக அல்லது தொங்கலாக இருக்கலாம்.  நான்கைதரோநாப்தலீன் என்ற கரிமச் சேர்மம் ஐதரசன் வழங்கு கரைப்பானுக்கு ஒரு பாரம்பரிய எடுத்துக்காட்டாகும்.   இது அடிமூலக்கூறுக்கு இரண்டு ஐதரசன் மூலக்கூறுகளை வழங்கி நாப்தலீனாக மாறுகிறது. நாப்தலீனின் ஐதரசனேற்ற தொகுவெப்பம் மிகவும் குறைவாகும்.  இது நான்கைதரோநாப்தலீனை  உயர் அழுத்த ஐதரசன் முன்னிலையில் மீண்டும் உருவாக்க அனுமதிக்கிறது. மாலிப்டினம் டை சல்பைடு போன்ற வினையூக்கிகள் பெரும்பாலும் இதற்காகப் பயன்படுத்தப்படுகின்றன.  நான்கைதரோ குயினோலின், ஈரைதரோபினாந்தரின் போன்றவை  தொடர்புடைய சில ஐதரசன் வழங்கு  கரைப்பான்கள் அல்லது ஐதரசன் வழங்கு  கரைப்பான்களின் பகுதிக்கூறுகளாகும். 
## மேற்கோள்கள்

பகுப்பு:நிலக்கரி
பகுப்பு:செயற்கை எரிபொருள் தொழில்நுட்பம்
ஜோசப் கார்டைன்

**ஜோசப் லியோ கார்டைன்** (13 நவம்பர் 1882 - 24 சூலை 1967) ஒரு கத்தோலிக்க திருச்சபையை கர்தினால் மற்றும் **[[இளம் கிறித்தவ தொழிலாளர்கள்]] (இகிதொ)** இயக்கத்தின் நிறுவனர் ஆவார்.   கார்டைன் சமூக செயல்பாட்டிற்காக இளம் தொழிலார்களின் முன்னேற்றத்திற்காக தனது வாழ்நாள் முழுவதும் அர்ப்பணித்தவர்.   

## வாழ்க்கை

### குழந்தைப் பருவமும் கல்வியும்
thumb|280x280px| லேக்கனில் கல்லறை.
பெல்ஜியம் நாட்டில் சார்பீக் என்னும் இடத்தில் ஜோசப் கார்டைன் 1882 ஆம் ஆண்டு நவம்பர் மாதம் 13 தேதி இவர் பிறந்தார்.    

### பல நாடுகள் பயணம்
கார்டைன் பல நாடுகளுக்கு தொடர்ந்து பயணித்துள்ளார் இளம் கிறத்தவ தொழிலாளர் இயக்கத்தை ஆரம்பிக்கவும் தொடர்ந்து செயல்படுத்தவும். 1958 ஆம் ஆண்டில் ஆத்திரேலியா தனது முதல் பயணத்தை மேற்கொண்டார். அதில் மெல்பேர்ண் மற்றும் அடிலெய்ட் ஆகிய இடங்களில் இளம் தொழிலாளர்ள் நடத்திய பேரணிகளில் பேசினார். மேலும் ஒரு மறை 1966 இல் ஆத்திரேலியா சென்றார். சூன் 1946 இல் அமெரிக்காவிற்கும் கோஸ்ட்டா ரிக்காவுக்கும் சென்றார். 1948 இல் வடக்கு ஆப்பிரிக்கா, 1953 ஆம் ஆண்டில் முதல் முறையாக ஆசியாவில் இந்தியா மற்றும் இலங்கை சென்றார். மேலும் பல நாடுகளுக்கு சென்றார்.  24 பிப்ரவரி 1967 அன்று அவர் ஆங்காங் மற்றும் சப்பானுக்கு சென்றுவந்தார்.  

## செயல் முறையியல்கள்
கார்டைன் ஒரு புதிய திறனாய்வு முறையை கொண்டு வந்தார். ("நோக்கு-சீர்துக்கு-செயல்படு") இன்றைக்கு பல்வேறு அமைப்புகள் மற்றும் இயக்கங்கள் இந்த முறையை பின்பற்றுகின்றது. குறிப்பாக இளம் கிறித்தவ தொழிலாளர்கள் இளம் கிறித்தவ மாணவர்கள், மாணவர் கத்தோலிக்க செயல்பாடு, பவுலியன் சங்கம் மற்றும் பாம்ஸ் ஆத்திரேலியா . மற்றும் பல இயக்கங்கள்.  

## மேற்கோள்கள்

பகுப்பு:1967 இறப்புகள்
பகுப்பு:1882 பிறப்புகள்
பகுப்பு:கர்தினால்கள்
பகுப்பு:கத்தோலிக்க குருக்கள்
காருன் ஆறு

**காருன் ஆறு** (**Kārūn**) (, ) ஈரான் நாட்டில் பாயும் ஆறுகளில் சிறிய வணிகக் கப்பல் போக்குவரத்து மேற்கொள்ளப்படுவதற்கு ஏற்ற ஆறாகும். இந்த ஆறு ஈரான் நாட்டின் வடமேற்கில் உள்ள சக்ரோசு மலைத்தொடரில் அமைந்த *குக்ராங்*  கொடுமுடியில் உற்பத்தியாகி,   சஹர்மகல் & பக்தியாரி மற்றும்  கூசித்தான் மாகணங்களின் சுஸ்தர், அகுவாசு, கோற்றாம்சார் மற்றும் அபாடான் நகரங்கள் வழியாக  பாய்ந்து, ஈராக் நாட்டின் தெற்கு பகுதியில் பாயும்  சாட் அல் அராப் ஆற்றுடன் கலக்கிறது. இந்த ஆற்றின் மொத்த நீளம்  ஆகும்.  
காருன் ஆற்றின் நீர்  பரப்பளவிற்கு வேளாண்மைக்கு பயன்படுகிறது.

இந்த ஆற்றின் கரையில் பண்டைய  ஈலாம் நாகரீகம் செழித்து விளங்கியது.  மின் உற்பத்தி, வேளாண்மைக்கும், குடிநீர் ஆதாரத்திற்கும் இந்த ஆற்றின் குறுக்கே 5 அணைகள் கட்டப்பட்டுள்ளது.   

## அடிக்குறிப்புகள்

## மேற்கோள்கள்
* *Karun-3, Dam and Hydroelectric Power Plant*, History.
* N. Jafarzadeh, S. Rostami, K. Sepehrfar, and A. Lahijanzadeh, *Identification of the Water Pollutant Industries in Khuzastan Province*, Iranian Journal of Environmental Health Science & Engineering, Vol. **1**, No. 2, pp.&nbsp;36–42 (2004). http://www.bioline.org.br/request?se04014

## வெளி இணைப்புகள்
* More photos of Karun river, Tishineh
* *Karun river marshes*, Factsheet, BirdLife International.

* H. Borjian, "Karun River", *Encyclopaedia Iranica*, at http://www.iranicaonline.org/articles/karun_1_2
* D. T. Potts, "SHATT al-ARAB", *Encyclopaedia Iranica*, at http://www.iranicaonline.org/articles/shatt-al-arab

பகுப்பு:ஆசிய ஆறுகள்
பகுப்பு:ஈரானின் நீர்நிலைகள்
பகுப்பு:மத்திய கிழக்கின் புவியியல்
பகுப்பு:மேற்கு ஆசியாவின் புவியியல்
இராதா வேம்பு

**இராதா வேம்பு** *(Radha Vembu)*  என்பவர் ஓர் இந்திய கோடீசுவரர், சென்னையில்
வசித்து வரும் இவர் தொழிலதிபராகவும் இந்திய மென்பொருள் மேம்பாட்டு நிறுவனமான சோகோ கார்ப்பரேசன் நிறுவனத்தின் பெரும்பான்மை பங்குகளின் உரிமையாளராகவும் உள்ளார்.

சென்னையிலுள்ள இந்திய தொழில்நுட்ப நிறுவனத்தில் வேம்பு   தொழில்துறை நிர்வாகப் பிரிவில்  பட்டம் பெற்றுள்ளார்.

சோகோ கார்ப்பரேசன் இவரது சகோதரர் சிறீதர் வேம்புவுடன் இணைந்து நிறுவப்பட்டது. சிறீதர்  1996 ஆம் ஆண்டில் அட்வென்ட்நெட் என்ற பெயரில் வணிகத்தைத் தொடங்கினார்.  நிறுவனத்தின் பெரும்பான்மையான பங்குகளை வேம்பு வைத்திருக்கிறார்.  மின்னஞ்சல் சேவைக்கான தயாரிப்பு மேலாளராகவும்  சோகோ மின்னஞ்சல் மற்றும் கார்பசு அறக்கட்டளையின் இயக்குனராகவும் இவர் உள்ளார். ஊடகங்களை தவிர்த்து பொதுவெளியிலிருந்து விலகியும் இருக்கிறார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் தொழிலதிபர்கள்
பகுப்பு:சென்னை மக்கள்
பகுப்பு:இந்திய கோடீசுவரர்கள்
உமாங் லாய்

**உமாங் லாய்** (Umang Lai ) என்பது இமயமலை மாநிலமான மணிப்பூரில் பண்டைய காலங்களிலிருந்து, பிரதான வனக் குழுவான  மேதி மக்களால் வணங்கப்படும் உள்ளூர் வன தெய்வங்களுக்காக பாதுகாக்கப்பட்ட புனித தோப்புகளின் குழு ஆகும். இங்கு தோப்புகளும் தெய்வங்களும் வழிபடப்படுகின்றன  அவற்றின் மகிழ்ச்சியான விழா ஒவ்வொரு ஆண்டும் இலாய் அரோபா என்ற இசை மற்றும் நடன விழா மூலம் கொண்டாடப்படுகிறது. மாநிலத்தில் 365 உமாங் லாயிகள உள்ளன. அவற்றில் 166 மாநிலத்தின் பள்ளத்தாக்கு பகுதிகளில் அடையாளம் காணப்பட்டுள்ளன.    

## பட்டியல்கள்
உமாங் லாய் புனித தோப்புகள் மணிப்பூரின் கிழக்கு இம்பால் மாவட்டம், மேற்கு இம்பால் மாவட்டம், தௌபால், கச்சிங், பிஷ்ணுபூர் போன்ற மாவட்டங்களில் பரவலாக  பரவியுள்ளன.  

## தற்போதைய நிலை
தற்போது, மத ரீதியாக பாதுகாக்கப்பட்டுள்ள இந்த புனித தோப்புகள் சரியான கவனமும் கவனிப்பும் இல்லாததால், ஆபத்தில் உள்ளன. இந்த உமாங் லாயிகள்  சுரண்டலுக்கும் பலியாகிவிட்டது .  

## மேலும் காண்க

* இந்தியாவின் புனித தோப்புகள் 

## ஆதாரங்கள்
* All the Umang Lais are affiliated to Sanamahism.
* But, Lainingthou Sanamahi, Leimarel Sidabi, and Imoinu Ahongbi are not included in the Umang Lai category.

## மேற்கோள்கள்

## வெளி இணைப்புகள்
* http://www.dsource.in/resource/sacred-groves-manav-sangrahalay/sacred-groves/umanglai-sacred-grove-manipur

பகுப்பு:மணிப்பூர்
சனமாகி கியோங் கோயில்

**சனமாகி கியோங் கோயில்** (Sanamahi Kiyong Temple) அல்லது **சனாமாகி லைனிங்க்கோல்** என்பது **கங்கேலி** தெய்வமான இறைவன் இலெய்னிங்தூ சனமாகியின் கோயிலாகும் . இது இந்தியாவின் மணிப்பூரின் கிழக்கு இம்பால் மாவட்டத்தில் நோங்மைச்சிங் மலையின் மலை உச்சியில் அமைந்துள்ளது.  இது பெரும்பாலும் மணிப்பூரின் மேற்கு இம்பால் மாவட்டத்தின் சனமாகி கோயிலுடன் குழப்பமடைகிறது. 

## முக்கியத்துவம்
இந்த கோயில் மாநிலத்தின் சுற்றுலா தலங்களில் ஒன்றாக விளங்குகிறது. தவிர, உரோங்மெய் நாகா மக்கள், ஜீலியாங்ராங் மக்கள், பிஷ்ணுபிரியா மணிப்பூரி மக்கள் மற்றும் உள்ளூர் மற்றும் வெளிநாடுகளில் இருந்து  மணிப்புரியம் அல்லது மேதி மக்கள் உள்ளிட்ட சகாமிசத்தை பின்பற்றுபவர்களுக்கு இது ஒரு மத இடமாகும். ஒரு புனிதமான பூயாவில் (மேதி நூல்கள்), நோங்மைச்சிங் மலையின் மலையடிவாரத்தில் ஒரு பெரிய கோயில் புனிதப்படுத்தப்படும் என்று பல ஆண்டுகளுக்கு முன்பே சொல்லப்பட்டது. இப்போது, அது நிறைவேறியது. 
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (January 2020)">மேற்கோள் தேவை</span>]]* &#x5D;

## மேற்கோள்கள்

## வெளிப்புற தளங்கள்
* SANAMAHI KIYONG TEMPLE | IMPHAL EAST DISTRICT, GOVERNMENT OF MANIPUR | India Sanamahi Lainingkol
* SANAMAHI KIYONG TEMPLE | IMPHAL EAST DISTRICT, GOVERNMENT OF MANIPUR | India
* Sanamahi Kiyong inaugurated – Manipur News

பகுப்பு:கிழக்கு இம்பால் மாவட்டம்
பகுப்பு:இந்தியக் கோயில்கள்
பகுப்பு:மணிப்பூர்
சிங்கண்ணா

**இரண்டாம் சிங்கண்ணா** (**Simhana**)  (ஆட்சிக் காலம்: கிபி 1200 - 1246 அல்லது 1210 - 1246) தற்கால தென்னிந்தியாவின் மகாராட்டிரா, கர்நாடகா, குஜராத், மத்தியப் பிரதேசம் போன்ற பகுதிகளை ஆண்ட தேவகிரி யாதவப் பேரரசர் ஆவார். 

சௌன யாதவ அரசமரபைச் சேர்ந்தவர்களில் புகழ்பெற்ற மன்னர் சிக்ண்ணா, தேவகிரி பேரரசை தக்காண பீடபூமியில் இருந்த ஹோய்சாலர், சாளுக்கியர்,  காக்கத்தியர் மற்றும் மத்திய குஜராத்தின் வகேலா வம்சத்தவர்களை வென்று தனது ஆட்சிப் பரப்பை விரிவாக்கினார். மேலும் பராமாரப் பேரரசின் மால்வா பகுதிகளை தேவகிரி யாதவப் பேரரசில் இணைத்தார்.

## மொழி & கல்வி வளர்ச்சி
தேவகிரி யாதவப் பேரரசர் சிங்கண்ணா சமசுகிருத மொழியை பெரிது ஆதரித்தார். மேலும் வானியல் மற்றும் கணிதவியல் அறிஞரான இரண்டாம் பாஸ்கரர் இயற்றிய நூல்களைக் கொண்டு வானியல் தொடர்பான கல்வி நிலையத்தை நிறுவினார். மேலும் சிங்கண்ணா ஆட்சியின் போது சாரங்க தேவரால் சமசுகிருத மொழியில் எழுதப்பட்ட சங்கீத இரத்தினாஹாரம் எனும் கர்நாடக இசை நூல் பிரபலமானது.

சமசுகிருத மொழியில்  *ஹேமாத்திரி*  எனும் அறிஞர்  *சதுர்வர்க்க சிந்தாமணி*  எனும் சமசுகிருத அகராதியை தொகுத்தார்.மேலும் ஹேமாத்திரி மருத்துவ அறிவியல் தொடர்பாக பல நூல்களை சமசுகிருத மொழியில் எழுதினார். 

சிங்கண்ணா அரசவையின் வானியல் அறிஞர்களான ஆனந்ததேவர் மற்றும் சந்திரதேவர் ஆகியோர்களில் ஆனந்ததேவர் வராகமிரரின் பிருகத் ஜாதகம்  மற்றும் பிரம்மகுப்தரின்  *பிருகத்ஸ்பூட சிந்தாமணி*  போன்ற நுல்களுக்கு விளக்க  எழுதியுள்ளார். பேரரசர் சிக்கண்ணா, சந்திரதேவருக்கு அவரது தாத்தா இரண்டாம் பாஸ்கரர் நினைவாக காநதேஷ் பிரதேசத்தின் படானா நகரத்தில் வானவியல் படிப்பிற்கு உயர்கல்வி நிலையம் அமைத்து கொடுத்தார்..

## மேற்கோள்கள்

### ஆதார நூற்பட்டியல்

* 
* 

பகுப்பு:இந்தியப் பேரரசர்கள்
பகுப்பு:கர்நாடக வரலாறு
பகுப்பு:மகாராட்டிர வரலாறு
சாணக்கியன் இராசமாணிக்கம்

**சாணக்கியன் ராகுல் ராசபுத்திரன் இராசமாணிக்கம்** (*Shanakiyan Ragul Rajaputhiran Rasamanickam*, பிறப்பு: 20 செப்டம்பர் 1990) இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.

## வாழ்க்கைக் குறிப்பு
சாணக்கியன் 1990 செப்டம்பர் 20 இல் பிறந்தார். இவர் முன்னாள் இலங்கைத் தமிழரசுக் கட்சித் தலைவர் சி. மூ. இராசமாணிக்கத்தின் பேரன் ஆவார். இவர் கண்டி திரித்துவக் கல்லூரியில் கல்வி பயின்றார்.

## அரசியல் வாழ்க்கை
இவர் முன்னர் இலங்கை சுதந்திரக் கட்சியின் பட்டிருப்புத் தொகுதியின் அமைப்பாளராக இருந்தவர். இவர் ராசபக்ச ஆட்சியின் ஆதரவாளராகவும், துணை இராணுவக் குழுத் தலைவர் பிள்ளையானின் ஆதரவாளராகவும் செயல்பட்டவர். இவர் தற்போது இலங்கைத் தமிழரசுக் கட்சியின் உறுப்பினராக உள்ளார்.

சாணக்கியன் 2015 நாடாளுமன்றத் தேர்தலில் ஐக்கிய மக்கள் சுதந்திரக் கூட்டணி (ஐமசுகூ) வேட்பாளராக மட்டக்களப்பு மாவட்டத்தில் போட்டியிட்டுத் தோல்வியடைந்தார். இவர் 2020 நாடாளுமன்றத் தேர்தலில் மட்டக்களப்பு மாவட்டத்தில் இலங்கைத் தமிழரசுக் கட்சியின் சார்பில் தமிழ்த் தேசியக் கூட்டமைப்பு வேட்பாளராகப் போட்டியிட்டு நாடாளுமன்றத்திற்கு முதல் தடவையாகத் தெரிவு செய்யப்பட்டார். 2024 நாடாளுமன்றத் தேர்தலில் மட்டக்களப்பு மாவட்டத்தில் இலங்கைத் தமிழரசுக் கட்சியின் வேட்பாளராகப் போட்டியிட்டு 65,458 விருப்பு வாக்குகள் பெற்று நாடாளுமன்றத்திற்கு மீண்டும் தெரிவு செய்யப்பட்டார்.

## தேர்தல் வரலாறு
} || தெரிவு செய்யப்படவில்லை
|-
| 2020 நாடாளுமன்றம் || மட்டக்களப்பு மாவட்டம் || style="background:;"| || இலங்கைத் தமிழரசுக் கட்சி || style="background:;"| || தமிழ்த் தேசியக் கூட்டமைப்பு || align=right| || 
|-
| 2024 நாடாளுமன்றம் || மட்டக்களப்பு மாவட்டம் || style="background:;"| || இலங்கைத் தமிழரசுக் கட்சி || || || align=right| || 
|}

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கை சுதந்திரக் கட்சி அரசியல்வாதிகள்
பகுப்பு:இலங்கை கிறித்தவர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:மட்டக்களப்பு மாவட்ட நபர்கள்
இயாங்தாங் இலாய்ரெம்பி கோயில்

**இயாங்தாங் இலாய்ரெம்பி கோயில்** (Hiyangthang Lairembi Temple) என்பது மணிப்பூரின்  மேற்கு இம்பால் மாவட்டத்தில், இயாங்தாங்கில் அமைந்துள்ள, இயாங்தாங் லாய்ரெம்பி தேவியின் பெரிய கோயிலாகும்.  

## முக்கியத்துவம்
இந்தக் கோயில் இப்பகுதியின் முக்கிய யாத்திரை தளமாக இருக்கிறது. இது மாநிலத்தின் மிகப்பெரிய மற்றும் அதிகம் பார்வையிடும் யாத்திரை தளத்தில் ஒன்றாகும். இக்கோயில் இந்து மதம் மற்றும் சனமாகிசம் ஆகியவற்றுடன் மத ரீதியான தொடர்பைக் கொண்ட ஒரு தனித்துவமான அம்சத்தைக் கொண்டுள்ளது. இந்த கோயில் இயாங்தாங் லாய்ரெம்பி தேவியின் ஒரே தங்குமிடம் என்று நம்பப்படுகிறது.அவர் இந்து தேவி துர்கா மற்றும் கங்லே தேவி **பந்தோய்பிக்கு** இணையான ஒரு வடிவமாவார்.   

## மேலும் காண்க
* சனமாகி கியோங் கோயில் 
* சனமாகி கோயில்

## மேற்கோள்கள்

## வெளி இணைப்புகள்
* http://cpreecenvis.nic.in/Database/HiyangthangLairembiTemple_3934.aspx 
* https://dianapangsa.wordpress.com/2016/06/14/alluring-architecture-of-the-hiyangthang-lairembi-temple-complex/
* http://kanglaonline.com/2016/10/hiyangthang-lairembi-temple-on-bor/
* https://www.ixigo.com/hiyangthang-lairembi-temple-imphal-india-ne-1700948 
* https://www.aartigyan.com/temple/hiyangthang-lairembi-temple

பகுப்பு:மணிப்பூரின் பண்பாடு
பகுப்பு:மணிப்பூர்
பகுப்பு:இந்தியக் கோயில்கள்
பகுப்பு:மேற்கு இம்பால் மாவட்டம்
கொந்தௌஜம் இலாய்ரெம்பி ஜி குபாம்

கொந்தௌஜம் இலாய்ரெம்பி ஜி குபாம் அல்லது **கொந்தூஜம் லைரெம்பி கோயில்** என்பது புனித ஆலமரத்தில் மூன்று ஆயிரம் ஆண்டுகள் குடி கொண்டுள்ள பழமையான பழங்கால புனித ஆலயம் ஆகும். இது உமாங் லாய் தேவியின் "கொந்தௌஜம் தம்பா லைரெம்பி", சோரரனின் துணைவியார், மணிப்பூரி புராணங்களில் வான கடவுள் மற்றும் சனமிகம் (மணிப்பூரி மதம்) ஆகியவற்றின் முழுமையான தங்குமிடமாகும். இந்த கோயில் மணிப்பூரின் மேற்கு இம்பால் மாவட்டத்திலுள்ள கொந்தூஜம் என்ற கிராமத்தில் அமைந்துள்ளது.     

இக்கோயில் ஆலமரம் உலகின் மிகப் பழமையான ஒன்றாகும். 

## மரபு
கோயில் வளாகத்தில் நுழைய தாயும், குழந்தைகள் மட்டுமே  அனுமதிக்கப்படுகிறது. ஏனென்றால் இங்குள்ள தெய்வம் மணிப்பூரி புராணங்களின்படி வான் கடவுளான  சோரரனால் பிரிக்கப்பட்டு தனது மகன் **கோரிபாபாவை** விட்டு வெளியேறியது.  

## ஈர்ப்புகள்

* வரலாற்று தளமான இந்தப்பகுதியில் கிடைத்துள்ள  பண்டைய மணிப்புரியத்தில் எழுதப்பட்ட பண்டைய கல் கல்வெட்டுகள் கிடைத்துள்ளன. அவை இன்றும் எந்த  நிபுணர்களாலும் படிக்க முடியவில்லை. 
* டிராகன் வடிவத்தில் நன்கு கட்டமைக்கப்பட்ட இரண்டு பழங்கால கல் டிராகன் படகுகள் ஆலமர வளாகத்தில் நிறுவப்பட்டுள்ளன. 
* மேலும், இங்குள்ள மற்ற ஆலமரங்களும் ஒரே மரத்தின் வேரிலிருந்து தோன்றியவை. 
* சுமார் மூன்று ஆயிரம் ஆண்டுகள் பழமையான பண்டைய ஆலமரத்துக்கு அருகில் ஒரு சிறிய நீரோடை ஓடிக்கொண்டிருக்கிறது. 

## மேலும் காண்க

* இயாங்தாங் இலாய்ரெம்பி கோயில் 
* சனமாகி கோயில் 
* சனமாகி கியோங் கோயில் 
* கௌப்ரு மலை 
* தங்ஜிங் மலை 

## மேற்கோள்கள்

பகுப்பு:இந்தியக் கோயில்கள்
கௌப்ரு மலை

**கௌப்ரு மலை** (Mount Koubru) என்பது இந்தியாவின் மணிப்பூரில் உள்ள மிக உயரமான மலைகளில் ஒன்றாகும். மேலும், மணிப்புரி தெய்வமான *இலெய்னிங்தோ கௌப்ருவும்,* மேதி  புராணங்களில் உள்ள மற்ற மேதி தெய்வங்களின் தங்குமிடமாகும். சப்போர்மினா நகரம் இம்மலையின் கீழே உள்ளது. இது மணிப்பூரின் காங்போக்பி மாவட்டத்தில் அமைந்துள்ளது. மேலும், மணிப்பூரில் பெருமளவு பார்வையிடப்படும் ஒரு வழிபாட்டு தலங்களில் ஒன்றாகும். 

மலை, நடைப்பிரயாணத்திற்கும், மலையேற்றத்திற்கும் குறிப்பிடத்தக்கது.      

## கலாச்சாரம்
பண்டைய காலங்களிலிருந்தே மணிப்பூரிலும், மணிப்பூர் இராச்சியம்}கங்லேவிலும் உலகில் பிரதான புனித யாத்திரைத் தளமாக இம்மலை விளங்குகிறது. மேதி மக்களும் சனமாகி நம்பிக்கையைப் பின்பற்றுபவர்களும் தங்கள் வாழ்நாளில் ஒரு முறை இம்மலையில் ஏறுகிறார்கள்.   

## மேலும் காண்க

* லோக்தாக் ஏரி 
* தங்ஜிங் மலை 

## மேற்கோள்கள்

## வெளி இணைப்புகள்
Mount Koubru on Peakery
பகுப்பு:இந்திய மலைகள்
பாருனி மலை

**பாருனி மலை** (Baruni Hill ) நோங்மைச்சிங் மலை அல்லது செல்லோய் லாங்மாய் மலை அல்லது ஞாயிறு மலை என்றும் அழைக்கப்படும் இது மணிப்பூரின் இமயமலையில் உள்ள ஒரு   மலைத்தொடராகும். மேதி புராணங்களின்படி லைனிங்தோ நோங்போக் நிங்தோ என்ற தெய்வமும், அவரது மனைவி பாந்தோய்பியும் தங்குமிடமாகும். இந்த மலை முழு வடகிழக்கு இந்தியாவிலும் சனமாகி நம்பிக்கையைப் பின்பற்றுபவர்களுக்கு மிக முக்கியமான யாத்திரைத் தளங்களில் ஒன்றாகும். மலை நடைபயணம் ,மலையேற்றம் உள்ளிட்ட சாகச நடவடிக்கைகளுக்கு இந்த மலை மிகவும் பிரபலமானது.   

## புராண நம்பிக்கை
இந்த மலை, மணிப்பூரி புராணங்களில் இலெய்னிங்தோ நோங்போக் நிங்தோவும் அவரது  மனைவியான பாந்தோய்பியும் தங்குமிடம் என்று நம்பப்படுகிறது. பிற்காலத்தில், மணிப்பூர் இராச்சியத்தில் இந்து மதத்தின் வருகையுடன், லெய்னிங்தோ நோங்போக் நிங்தோவின் பண்புகளை  இந்து மதத்தின் சிவன் என்று அடையாளம் காணப்பட்டது.  

## புனிதத் தளங்கள்
மலையடிவாரத்தில் உள்ள நூற்றுக்கணக்கான புனிதத் தளங்களில், இலெய்னிங்தோ சனமாகியும், அவரது தாயார் இலெயமரெல் சிதாபி ஆகியோரின் தங்குமிடமான சனமாகி கியோங் கோயில் அதிகம் பார்வையிடப்பட்ட ஒன்றாகும். இந்த கோயில் கபூய், தாங்க்குல், கோம், அமர், சோத்தே, செலியாங்ராங், மேதி, பிஷ்ணுப்ரியா மணிப்பூரி மக்கள் மற்றும் உலகின் பல்வேறு மூலைகளிலிருந்தும் சனமாகி நம்பிக்கையைப் பின்பற்றுபவர்களின் புனித யாத்திரைத் தளமாகும்.  

## மேற்கோள்கள்

பகுப்பு:இந்திய மலைகள்
சனமாகி கோயில்

**சனமாகி கோயில்** (Sanamahi Temple) அல்லது சனமாகி சங்க்லன் என்பது சனமாகிசத்தின் உயர்ந்த தெய்வமான இலெய்னிங்தோ சனமாகியின் கோயிலாகும்.  இது இந்தியாவின் மணிப்பூரின் மேற்கு இம்பால் மாவட்டத்தில் காங்லா அரண்மனைக்கு அருகிலுள்ள சனக்வா இயைமா கொல்லூப்பில் அமைந்துள்ளது. இது ஆசியாவின் பழமையான கோவில்களில் ஒன்றாகும். இருப்பினும், இது பெரும்பாலும் மணிப்பூரின் கிழக்கு இம்பால் மாவட்டத்தின் நோங்மைச்சிங் மலையின் மலையடிவாரத்தில் அமைந்துள்ள சனமாகி கியோங் கோயிலுடன் குழப்பமடைகிறது. இது மாநிலத்தின் மிகப்பெரிய கங்லே கோயில்களில் ஒன்றாகும். 

## கட்டுமானம்
இது கி.பி 1891 இல் மணிப்பூர் (சுதேச அரசு) மன்னர் குலச்சந்திர சிங்கின் காலத்தில் புனரமைக்கப்பட்டது. இது ஆசியாவின் பழமையான கோயில்களில் ஒன்றாகும். இதன் கூரை கோதிக் பாணியில் கட்டப்பட்டுள்ளது. அதன் தெற்கு பக்கத்தில், நீண்ட ஒரு முன்பக்கத்தைக் கொண்டுள்ளது. கட்டமைப்பு ஒரு எண்கோண அடித்தளத்தில் எழுப்பப்பட்டுளது. மேற்கு இம்பால் மாவட்டத்தில்  தற்போது மணிப்பூர் இராணுவத்தின் ஒரு படைப்பிரிவு இதன் மைதானத்தில் அமைந்துள்ளது .

## முக்கியத்துவம்
இது மாநிலத்தின் முக்கிய சுற்றுலாத் தலங்களில் ஒன்றாகும். மேலும் மணிப்புரி மக்கள், கபூய், பிஷ்ணுப்ரியா மணிப்புரீ மக்கள் மேலும், உலகெங்கிலும் உள்ள செலியாங்ராங் மக்கள் உட்பட சனகாமிசத்தை பின்பற்றுபவர்களின் மத இடமாகும். 

## மேற்கோள்கள்

## வெளி இணைப்புகள்
* https://imphaleast.nic.in/tourist-place/sanamahi_kiyong/ Sanamahi Lainingkol
* https://www.imphaltimes.com/news/item/14454-sanamahi-kiyong-to-be-inaugurated-on-june-8 Sanamahi Kiyong
* http://www.onlytravelguide.com/manipur/spiritual/lord-sanamahi-temple.php
* https://www.aninews.in/videos/national/locals-celebrate-mera-chaorel-houba-festival-great-fervour-manipur/
## மேலும் காண்க

* சனமாகி கியோங் கோயில் 
* சனமாகிசம் 
* இயாங்தாங் இலாய்ரெம்பி கோயில் 

பகுப்பு:மேற்கு இம்பால் மாவட்டம்
பகுப்பு:மணிப்பூரின் பண்பாடு
யோசிகிதே சூகா

**யோசிகிடே சூகா** (*Yoshihide Suga*; பிறப்பு: 6 திசம்பர் 1948}} சப்பானிய அரசியல்வாதி ஆவார். இவர் 2020 செப்டம்பர் 16 இல் சப்பானியப் பிரதமராகத் தேர்ந்தெடுக்கப்பட்டார்.

இளங்கலைச் சட்டம் பட்டம் பெற்ற யோசிகிடே சூகா 1975 இல் அரசியலில் இறங்கினார். 1987 இல் யோக்கோகாமா மாநகரசபை உறுப்பினராகத் தேர்ந்தெடுக்கப்பட்டார். 1996 பொதுத் தேர்தலில் கனகாவா தொகுதியில் லிபரல் சனநாயகக் கட்சியின் வேட்பாளராகப் போட்டியிட்டு வெற்றி பெற்று  நாடாளுமன்றம் சென்றார்.

சப்பானிய நாடாளுமன்றத்தில், சூகா 2006 ஆம் ஆண்டில் உட்துறை மற்றும் தகவல்தொடர்பு அமைச்சராகப் நியமிக்கப்பட்டார். 2012 இல் அமைச்சரவையின் தலைமைச் செயலாளரானார். 2020 செப்டம்பரில், பிரதமர் சின்சோ அபே அரசியலில் இருந்து ஓய்வு பெறுவதாக அறிவித்ததை அடுத்து, சூகா ஆளும் லிபரல் சனநாயகக் கட்சியின் தலைவர் பதவிக்குப் போட்டியிட்டார். 2020 செப்டம்பர் 14 இல் இவர் கட்சித் தலைவராகத் தேர்ந்தெடுக்கப்பட்டார். 2020 செப்டம்பர் 16 இல் இவர் புதிய பிரதமராக நாடாளுமன்றத்தினால் அறிவிக்கப்பட்டார். சப்பானியப் பேரரசர் நருஹித்தோ இவரது நியமனத்தை ஏற்றுக் கொண்டார்.

## மேற்கோள்கள்

## வெளி இணைப்புகள்

* 

பகுப்பு:வாழும் மக்கள்
பகுப்பு:1948 பிறப்புகள்
பகுப்பு:சப்பானிய அரசியல்வாதிகள்
பகுப்பு:சப்பானியப் பிரதமர்கள்
குலசிங்கம் திலீபன்

**குலசிங்கம் திலீபன்** (*Kulasingam Dhileeban*, பிறப்பு: 22 மே 1979) இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.

## வாழ்க்கைக் குறிப்பு
குலசிங்கம் திலீபன் 1979 மே 22 இல் பிறந்தார்.

## அரசியல் வாழ்க்கை
குலசிங்கம் திலீபன் ஈழ மக்கள் ஜனநாயகக் கட்சியின் உறுப்பினரும், அக்கட்சியின் வவுனியா மாவட்ட அமைப்பாளரும் ஆவார். இவர் 2015 நாடாளுமன்றத் தேர்தலில் ஈழ மக்கள் ஜனநாயகக் கட்சியின் வேட்பாளராக வன்னி மாவட்டத்தில் போட்டியிட்டார். வன்னி மாவட்டத்தில் இவரது கட்சியில் இருந்து எவரும் நாடாளுமன்றத்திற்குத் தெரிவாகவில்லை. இவர் 2020 நாடாளுமன்றத் தேர்தலில் வன்னி மாவட்டத்தில் ஈழ மக்கள் ஜனநாயகக் கட்சி வேட்பாளராக மீண்டும் போட்டியிட்டு 3,203 வாக்குகள் பெற்று நாடாளுமன்றத்திற்கு முதல் தடவையாகத் தெரிவு செய்யப்பட்டார்.

## தேர்தல் வரலாறு
} || தெரிவு செய்யப்படவில்லை
|-
| 2020 நாடாளுமன்றம் || வன்னி மாவட்டம் || style="background:;"| || ஈழ மக்கள் ஜனநாயகக் கட்சி || இல்லை || align=right| || **தெரிவு**
|}

## போலி  கடவுச் சீட்டு வழக்கில் கைது
இவர் இந்தியாவின் தமிழ்நாட்டின் மதுரையில் புகழிடமாக இருந்த போது, போலியான முகவரி கொடுத்து கடவுச் சீட்டு பெற்று, இலங்கை சென்று, மீண்டும் கொச்சியில் விமானத்தில் இறங்கிய போது தமிழ்நாடு கியூ பிரிவு காவல்துறையினர் கைது செய்து புழல் சிறையில் அடைத்தனர்.

## மேற்கோள்கள்

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:ஈழ மக்கள் ஜனநாயகக் கட்சி உறுப்பினர்கள்
பகுப்பு:இலங்கை இந்துக்கள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:வவுனியா மாவட்ட நபர்கள்
பி. சி. ஜார்ஜ்

**பி.சி. ஜார்ஜ்** (பிறப்பு: 1951 ஆம் ஆண்டு ஆகஸ்ட் 28) ஒரு இந்திய அரசியல்வாதி . இவர் கேரள மாநிலத்தின் கோட்டயம் மாவட்டத்தில் பூஞ்ஞார் தொகுதியின் சட்டமன்ற உறுப்பினராக உள்ளார். தொடர்ந்த ஆறு முறை அந்த தொகுதியில்  சட்டமன்ற உறுப்பினராக இருக்கிறார். தற்போது கேரள சட்டமன்றத்தில் உள்ள இரண்டு தேசிய ஜனநாயக கூட்டணி சட்டமன்ற உறுப்பினர்களில் இவரும் ஒருவர்.

இவர் ஐக்கிய ஜனநாயக முன்னணி (இந்தியா) அரசாங்கத்தின் கேரள காங்கிரஸ் (எம்) கட்சியின் 2011 முதல் 2015 வரை சட்டமன்றத்தின் தலைமை கொறடாவாக பணியாற்றினார். பின்னர் இவர் சுயேச்சை அரசியல்வாதியானார். 2017ல் கேரள ஜனபக்ஷம் என்ற கட்சியை உருவாக்கினார். 2019 இந்திய பொதுத் தேர்தலுக்கு முன்னர், இவரது கட்சி தேசிய ஜனநாயக கூட்டணியில் (என்.டி.ஏ) இணைந்தது.

## தனிப்பட்ட வாழ்க்கை
ஜார்ஜ், 1981 ஆம் ஆண்டு ஜனவரி 25 அன்று உஷா ஜார்ஜ் என்பவரை இல் திருமணம் செய்து கொண்டார். எராத்துப்பேட்டாவில் மேஃப்ளவர் பியூட்டி என்ற அழகு நிலையத்தை உஷா நடத்தி வருகிறார். இவர்களுக்கு ஷோன் மற்றும் ஷேன் என்ற இரண்டு மகன்கள் உள்ளனர். இவரது மகன்களில் ஒருவரான ஷோன், மூத்த நடிகர் ஜகதி ஸ்ரீகுமாரின் மகள் பார்வதியை  திருமணம் செய்து கொண்டார்.  

## சர்ச்சைகள்
ஜார்ஜ்  பாலியல் பலாத்காரத்திற்கு ஆளான ஒரு கத்தோலிக்க கன்னியாஸ்திரி பற்றி கருத்து கூரும்போது பெண்களை பற்றி கடுமையான கருத்து கூறினார். இதற்காக இவர் மீது பெண்கள் ஆணையம் சம்மன் அனுப்பியது.

## திரைப்படவியல்

* 2010: *9 கே.கே. ரோடு* 
* 2017: *ஆச்சயன்கள்* 
* 2018: *முதல்வராக தைவாமே கைதோஜம் கே.குமார் அகனம்* 
* 2018: காவல்துறை அதிகாரியாக *தேக்குச்சியம் பனிதல்லியம்* 

## குறிப்புகள்

பகுப்பு:பதின்மூன்றாவது கேரளச் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:கேரளத்தைச் சேர்ந்த பாரதிய ஜனதா கட்சி அரசியல்வாதிகள்
கொல்லம் வானூர்தி நிலையம்

**கொல்லம் வானூர்தி நிலையம்** (*Quilon Aerodrome*) என்பது தென்னிந்தியாவின் முந்தைய திருவிதாங்கூர் நாடும், இன்றைய கேரள மாநிலத்தின் கொல்லம் நகரில் உள்ள ஒரு வானூர்தி நிலையம் ஆகும் .  1920 களில், சென்னை மகாணத்தை பிரித்தானியர் ஆட்சி செய்த காலத்தில் கொச்சின், திருவிதாங்கூர் மற்றும் மலபார் மாவட்டங்களில்  குடிமை சமூகத்திற்கான வேறு வானூர்தி நிலையங்கள் இல்லை என்ற நிலை இருந்தது. திருவனந்தபுரம் பன்னாட்டு வானூர்தி நிலையத்துக்கு தெற்கே 1932 ஆம் ஆண்டில் சமஸ்தான தலைநகருக்கு    தெற்கே, உருவாக்கபட்டது. இது ஆசிரமம் மைதானம் என்று அறியப்பட்டது. 

வானூர்தியின் தரையிறங்கும் பகுதி அருகிலுள்ள மலைகளிலிருந்து கொண்டுவரப்பட்ட செம்புரைக்கற்றகளால் பலப்படுத்தப்பட்டது, ஏனெனில் அங்கு ஏற்னவே இருந்த தளர்வான மண் வானூர்தி நிலையத்திற்ககுப் பொருந்தாது. வானூர்தி நிலையத்தில் கட்டிடங்கள் எதுவும் இல்லை, இருப்பினும், நிறுத்தப்படும் விமானங்களுக்கான வட்ட கான்கிரீட் திண்டு கட்டப்பட்டது. வானூர்தி நிலையம்  பொதுப்பணித் துறையின்  கட்டுப்பாட்டில் இருந்தது. வானூர்தி நிலையம் பயிற்சிகளுக்ககும்  பயன்படுத்தப்பட்டது. வானூர்தி நிலையத்ததின் எல்லையில் பயிற்சி விமானத்தில் ஏற்பட்ட  விபத்தானது, விமானி மற்றும் பயிற்சிபெற்றவரின் மரணத்திற்கு காரணமாக ஆனாதால் இவை நிறுத்தப்பட்டன. 

## பழைய வானூர்தி நிலையத்தில் வானூர்தி பயிற்சி பள்ளிக்கான திட்டம்
2009 -2012 காலப்பகுதியில், உள்ளூர் அதிகாரிகள் வானூர்தி பயிற்சி பள்ளிக்காக  வானூர்தி நிலையத்தைப் புதுப்பிக்க திட்டமிட்டனர்.  இலகுரக விமானங்களுக்காக 4,000 அடி ஓடுபாதை. இருக்கிறது என்றாலும், இந்த தளத்தைச் சுற்றி இப்போது கட்டிடங்கள் மற்றும் செல்பசி கோபுரங்கள் போன்ற பல உயரமான கட்டமைப்புகளால் சூழப்பட்டிருப்பதாலும், இந்த திட்டத்துக்கு உள்ளூர் மக்களிடமிருந்து ஆட்சேபனைகள் தோன்றியதாலும், திட்டம் நிராகரிக்கப்பட்டது.  

## வான்வழித் திட்டங்களின் மறுமலர்ச்சி
கேரள அரசு அஸ்ராம் பழைய வானூர்தி நிலைய பகுதி உட்பட 10 வான்வழிப் பாதைகளை அமைக்கும் திட்டத்தைத் தொடங்கியது. இது தொடர்பாக பிப்ரவரி 2020 அன்று மாநில அரசு இந்திய சிவில் விமான அமைச்சகத்திற்கு சாத்தியக்கூறு ஆய்வு அறிக்கையை சமர்ப்பித்தது.     

## மேலும் காண்க

* திருவனந்தபுரம் பன்னாட்டு வானூர்தி நிலையம் 
* கொச்சி பன்னாட்டு வானூர்தி நிலையம் 
* கோழிக்கோடு பன்னாட்டு வானூர்தி நிலையம் 
* இந்திய பன்னாட்டு வானூர்தி நிலையங்கள் 
 

## குறிப்புகள்

பகுப்பு:கேரள வானூர்தி நிலையங்கள்
பகுப்பு:Coordinates on Wikidata
கம்பா தோய்பி

**கம்பா தோய்பி** (**Khamba Thoibi**) என்பது பழங்கால இராச்சியமான மொய்ராங்கில் குமான் இளவரசர் கம்பா என்பவனுக்கும், மொய்ராங் இளவரசி தோய்பி ஆகியோருக்கு இடையிலான 12 ஆம் நூற்றாண்டின் காதல் கதையை அடிப்படையாகக் கொண்ட ஒரு புகழ்பெற்ற மேதி மொழி காவியக் கவிதையாகும்.  இந்த கவிதையை சாமுரோவின் புகழ்பெற்ற கவிஞர் இஜாம் அங்கங்கால் என்பவர் இயற்றியுள்ளார். இது மணிப்பூரியின் தேசிய காவியமாக கருதப்படுகிறது.    34,000 வசனங்களைக் கொண்ட இக்கவிதைத் தொகுப்பு மேதி இலக்கியத்தில் உள்ள அனைத்து காவியக் கவிதைகளிலும் மிகப் பெரியதாகும். இது, இராமாயணத்தை விடவும் பெரியது.   

இக்காவியம், மணிப்பூரின் இரண்டு பெரிய கலாச்சார வளங்களான "மொய்ராங் சயோன்" (மொய்ராங் அவதாரங்கள்) மற்றும் "மொய்ராங் கங்லிரோல்" (பண்டைய மொய்ராங் புனைவுகள்) ஆகியவற்றின் முக்கிய கூறுகளில் ஒன்றாகும். 

மேதி கலாச்சாரத்தின் ஒரு நாட்டுப்புற நடனம், *"கம்பா தோய்பி"* என்ற தலைப்பில், பண்டைய மொய்ராங்கின் எபுடோ தங்ஜிங் பிரபுவின் இபுதோ தங்ஜிங் கோயிலில் கம்பாவும், தோய்பி ஆகியோரால் முதன்முதலில் நிகழ்த்தட்டது என்று நம்பப்படுகிறது.   

இதனை சாமுரோவின் கவிஞர் இஜாம் அங்கங்கால் என்பவர் இயற்றியுள்ளார்.  காவியக் கவிதையை உருவாக்கும் முன், பண்டைய இராச்சியமான மொய்ராங்கில்  நாட்டுப்புறப் பாடல்கள் மூலமும், வாய்வழி நாட்டுப்புறக் கதைகள் வடிவிலும் சொல்லப்பட்டது.    இருப்பினும், மேதி இலக்கியத்திற்கு அங்கங்கால் கவிதையை எழுதிய பின்னர், இந்த கதை மணிப்பூர் மாநிலம் வழியாக பிரபலப்படுத்தப்பட்டது. 

## நடன வடிவம்
கம்பா தோய்பி ஜாகோய் என்பது மணிப்பூரின் பண்டைய இராச்சியமான மொய்ராங்கின் நாட்டுப்புற நடனமாகும். இந்த நடனம் முதன்முதலில் மணிப்பூரி புராணங்களில் புகழ்பெற்ற நாயகனான கம்பாவும், அன்றைய மொய்ராங்கின் இளவரசியான அவனது காதலி தோய்பியும் பண்டைய இறைவன் இபுதோ தங்ஜிங் கோவிலின் வளாகத்தில் நிகழ்த்தப்பட்டதாக நம்பப்பட்டது.    மணிப்பூரில் உள்ள இலாய் அரோபாவின் மத விழாவின் போது இந்த நடனம் இன்னும் நிகழ்த்தப்படுகிறது.  
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (November 2019)">மேற்கோள் தேவை</span>]]* &#x5D;

## மேலும் காண்க

* மணிப்பூரி நடனம் 
* நுமித் கப்பா 
* புங் கோலம் 
* தபல் சோங்பா 
* இலாய் அரோபா 
* எய்க்ரு இடோங்பா 

## மேலும் படிக்க
* 
## நூலியல்
* 
* 
* 
* Full text of "Khamba Thoibi" and poems of Manipur
* 
* Hijam_Anganghal_Singh, by Elangbam Dinamani
* 

## உசாத்துணை

பகுப்பு:இந்திய இலக்கியம்
தங்ஜிங் மலை

**தங்ஜிங் மலை** (Thangjing Hill) என்பது இந்தியாவின் இமயமலை மாநிலமான மணிப்பூரில் உள்ள ஒரு மலைத்தொடராகும். இது எப்தூ தங்ஜிங் மற்றும் மேதி புராணங்களில் உள்ள மற்ற மேதி தெய்வங்களின் தங்குமிடமாகும். மலையடிவாரத்தில் உள்ள சனமாகி நம்பிக்கையைப் பின்பற்றுபவர்களுக்கு மலையடிவாரத்தில் உள்ள எபுடோ தங்ஜிங் கோயில் ஒரு முக்கிய யாத்திரைத் தலமாகும்.   

## புராணம்
மேதி புராணத்தில், இந்த மலை முக்கியத் தெய்வமான எபுதோ தங்ஜிங்குடன் தொடர்புடையது. அவர் மலையின் பாதுகாவலராகவும், தெற்கு மணிப்பூர் இராச்சியத்தின்  பாதுகாவலராகவும் இருக்கிறார். கம்பா தோய்பியின் சிறந்த மேதி காவிய கவிதைகளிலும் இந்த மலை குறிப்பிடப்பட்டுள்ளது.   

## மேலும் காண்க

* கௌப்ரு மவுண்ட் 
* பாருனி மலை 

## மேற்கோள்கள்

பகுப்பு:இந்திய மலைகள்
ராயகடா

**இராயகடா** (**Rayagada**) இந்தியாவின் ஒடிசா மாநிலத்தில் உள்ள ராயகடா மாவடடத்தின் நிர்வாகத் தலைமையிடமும், நகராட்சியும் ஆகும். இராயகடா நகரத்தை  நிறுவியவர் கலிங்கத்தின்  ஜெய்ப்பூர் சிற்றரசர்  *விஸ்வநாத் தேவ் கஜபதி* (கிபி 1527-1531) ஆவார். 1947 இந்திய விடுதலைக்கு முன்னர் வரை ராயகடா நகரம், ஜெய்ப்பூர் இராச்சியத்தின் தலைநகராக விளங்கியது. இந்நகரம் அருகே உள்ள தேவகிரி மலையில் பஞ்சமுக சிவலிங்கம் கோயில் உள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 24 வார்டுகளும், 16,362 வீடுகளும் கொண்ட ராயகடா நகரத்தின் மொத்த மக்கள்தொகை 71,208 ஆகும். அதில் ஆண்கள்  36,036  மற்றும்  35,172  பெண்கள் உள்ளனர். பாலின விகிதம் 1000 ஆண்களுக்கு  976  பெண்கள் வீதம் உள்ளனர். சராசரி எழுத்தறிவு 78.62%  ஆக உள்ளது. மக்கள்தொகையில் இந்துக்கள் 94.06%, இசுலாமியர் 2.21%, கிறித்தவர்கள் 2.93% மற்றும் பிறர் 0.81% ஆகவுள்ளனர். இநநகரத்தில் பெரும்பான்மையோர்  ஒடியா மொழி பேசுகின்றனர்.

## அரசியல்
இந்நகரம் இராயகடா சட்டமன்றத் தொகுதிக்கும் (பட்டியல் பழங்குடி மக்களுக்கு ஒதுக்கப்பட்டுள்ளது), கோராபுட் மக்களவை தொகுதிக்கும் உட்பட்டது. 

## மேற்கோள்கள்
* 

## வெளி இணைப்புகள்
* Official website of Rayagada district

பகுப்பு:ராயகடா மாவட்டம்
பகுப்பு:ஒரிசா மாநிலத்திலுள்ள ஊர்களும் நகரங்களும்
அமெரிக்க மனநல மருத்துவர்கள் கல்லூரி

**அமெரிக்க மனநல மருத்துவர்கள் கல்லூரி** *(American College of Psychiatrists)* என்பது அமெரிக்காவின் இலினொய் மாநிலத்திலுள்ள சிகாகோ நகரத்தை தளமாகக் கொண்ட மனநல மருத்துவர்களின் சங்கமாகும். இச்சங்கம் 1963 ஆம் ஆண்டு நிறுவப்பட்டது. ஒவ்வோர் ஆண்டும் இச்சங்கம் கூட்டங்களை நடத்துகிறது. செய்திமடலை வெளியிடுகிறது, விருதுகளை வழங்குகிறது. மனநல பயிற்சி பெறுபவர்களுக்கான பிரைட் (Psychiatry Resident-In-Training Examination)  என்ற தேர்வையும் மனநல மருத்துவர்களைப் பயிற்றுவிப்பதற்கான (Psychiatrists In-Practice Examination) பைப் என்ற தேர்வையும் ஏற்பாடு செய்கிறது. அமெரிக்காவில் உள்ள 46,000 க்கும் மேற்பட்ட மனநல மருத்துவர்களில் 750 மனநல மருத்துவர்கள் வரை  இவ்வமைப்பில் உறுப்பினர்களாக இருப்பார்கள். இவர்கள்  நடப்பிலுள்ள உறுப்பினர்களால் இறுதி செய்யப்படுகிறார்கள். 
## மேற்கோள்கள்

## புற இணைப்புகள்
*Official site

பகுப்பு:உளவியல்
பகுப்பு:உளச்சிகிச்சை
தேசிய வேதியியல் ஆய்வகம்

**தேசிய வேதியியல் ஆய்வகம்** (**National Chemical Laboratory** (NCL) இந்தியாவின் மகாராட்டிரா மாநிலத்தின் புனே நகரத்தில்,  அறிவியல் மற்றும் தொழிலக ஆய்வு மன்றத்தின் ஒரு பிரிவாக 1950-ஆம் ஆண்டு முதல் செயல்படுகிறது. இந்த ஆய்வகத்தில் ஏறத்தாழ 200 வேதியல் ஆய்வாளர்கள் பணி செய்கின்றனர். இந்த வேதியல் ஆய்வகம் பாலிமர் அறிவியல், கரிம வேதியியல், வினையூக்கம், பொருட்கள் வேதியியல், வேதியியல் பொறியியல், உயிர்வேதியியல் அறிவியல் மற்றும் வேதியியல் செயல்முறை மேம்பாடு ஆகியவற்றில் புலமைப் பெற்றது. அளவீட்டு அறிவியல் மற்றும் வேதியியல் தகவல்களுக்கு இது நல்ல உள்கட்டமைப்பைக் கொண்டுள்ளது. 

இந்த ஆய்வகத்தில் 400 மாணவர்கள் வேதியியல் துறையில் உயர் படிப்பு படிக்கின்றனர். மேலும் இந்த ஆய்வகம் ஆண்டுதோறும் 50 ஆய்வு மாணவர்களுக்கு முனைவர் பட்டம் வழங்குகிறது. 

தேசிய வேதியியல் ஆய்வகம் ஆண்டுதோறும் 400-க்கும் மேற்பட்ட ஆய்வுக் கட்டுரைகளை வெளியிடுகிறது. மேலும் இந்த ஆய்வகம் 60 கண்டுபிடிப்புகளுக்கு காப்புரிமை பெற்றுள்ளது.

## வேதியியல் ஆய்வுக் குழுக்கள்
* வினையூக்கம்
* வேதியியல் உயிரியல் & உயிரியல் வேதியியல்
* வேதியியல் பொறியியல் அறிவியல்
* கூட்டமைப்பு திரவவியல் & பலபடி பொறியியல்
* பன்முகத்தன்மை மற்றும் ஒரே மாதிரியான வினையூக்கம்
* தொழில்துறை ஓட்ட மாதிரி
* பொருட்கள் வேதியியல்
* நானோ பொருட்கள் அறிவியல் & தொழில்நுட்பம்
* கரிம வேதியியல்
* தாவரத்திசு வளர்ப்பு
* பலபடி வேதியியல் & பொருட்கள்
* செயல்முறை வடிவமைப்பு மற்றும் மேம்பாடு
* நொதியியல் மற்றும் நுண்ணுயிரியல்
* வினையூக்கி உலைகள் மற்றும் பிரித்தல்

## மேற்கோள்கள்

## வெளி இணைப்புகள்
* Official website
* National Collection of Industrial Microorganisms

பகுப்பு:இந்திய ஆய்வுக் கழகங்கள்
பகுப்பு:ஆய்வு நிறுவனங்கள்
பகுப்பு:புனே
பகுப்பு:வேதியியல்
பகுப்பு:அறிவியல் மற்றும் தொழிலக ஆய்வு மன்றம் (இந்தியா)
அப்பூட்டோ கடற்கரை தளம்

**அப்பூட்டோ கடற்கரை தளம்** *(Haputo Beach Site)* மேற்கு பசிபிக் பெருங்கடலிலுள்ள வடமேற்கு குவாமில் இருக்கும் ஒரு வரலாற்றுக்கு முந்தைய கிராம தளமாகும். அமெரிக்க கடற்படை  நிலத்தில் ஒரு தங்குமிடம் அருகே அமைந்துள்ள இந்த தளத்தில்,  நிற்கும் பெரிய கற்தூண்களும் பாறையாலான  தங்குமிடங்களும் குகைகளும் மனித ஆக்கிரமிப்புக்கான ஆதாரங்களாக உள்ளன.  இத்தளத்தை அணுக இராணுவ அனுமதி தேவைப்படும். இங்கு செல்லும் பாதை ஒரு சுற்றுச்சூழல் பாதுகாப்பு பாதை வழியாக செல்கிறது.

1974 ஆம் ஆண்டில் இந்த தளம் வரலாற்று இடங்களின் தேசிய பதிவேட்டில் பட்டியலிடப்பட்டது.
## மேற்கோள்கள்

பகுப்பு:தொல்லியல்
பகுப்பு:தொல்லியற்களங்கள்
கதாவோ குகை

**கதாவோ குகை** *(Gadao's Cave)* என்பது அமெரிக்காவுக்குச் சொந்தமான குவாம் தீவிலுள்ள ஒரு பாறை ஓவியத் தளமாகும். குவாம் தீவின் தென்கிழக்கு கடற்கரையிலுள்ள இனராசன் கிராமத்திற்கு அருகில் அமைந்துள்ள இந்த குகையில் சுமார் 50 உருவ வரைபடங்கள் உள்ளன. பவள சுண்ணாம்பும் மரம் சாறும் பயன்படுத்தி இவ்வுருவங்கள் வரையப்பட்டுள்ளன. மனித குச்சி உருவங்கள் பொருட்களை சுமந்து செல்வதாகத் தெரியும் இங்குள்ள இரண்டு படங்கள் மிகவும் அசாதாரணமான படங்களாகப் பார்க்கப்படுகின்றன. அவற்றை யார், எப்போது  வரைந்தார்கள்,  அவற்றின் முக்கியத்துவம் என்ன என்று அறியப்படவில்லை.  

கதாவோ குகை 1974 ஆம் ஆண்டில் வரலாற்று இடங்களின் தேசிய பதிவேட்டில் பட்டியலிடப்பட்டது. 

## மேற்கோள்கள்

பகுப்பு:தொல்லியல்
பகுப்பு:தொல்லியற்களங்கள்
கா. காதர் மஸ்தான்

**காதர் காதர் மஸ்தான்** (*K. Kader Masthan*, பிறப்பு: 11 சனவரி 1971) இலங்கை முசுலிம் அரசியல்வாதியும் நாடாளுமன்ற உறுப்பினரும், முன்னாள் பிரதி அமைச்சரும் ஆவார்.

## வாழ்க்கைக் குறிப்பு
காதர் மஸ்தான் 1971 சனவரி 11 இல் பிறந்தார்.

## அரசியல் வாழ்க்கை
காதர் மஸ்தான் 2015 நாடாளுமன்றத் தேர்தலில் ஐக்கிய மக்கள் சுதந்திரக் கூட்டணி (ஐமசுகூ) வேட்பாளராக வன்னி மாவட்டத்தில் போட்டியிட்டு வெற்றி பெற்று நாடாளுமன்றம் சென்றார். 2018 சூன் மாதத்தில் இவர் மைத்திரிபால சிறிசேனவின் அமைச்சரவையில் மீள் குடியேற்றம், புனர்வாழ்வு, வடக்கு அபிவிருத்தி பிரதி அமைச்சராகவும், இந்து மத விவகார அலுவல்கள் பிரதி அமைச்சராகவும் நியமிக்கப்பட்டார். ஆனாலும் அவர் இந்து மத விவகார பிரதி அமைச்சர் பதவியை ஏற்க மறுத்து விட்டார்.

காதர் மஸ்தான் 2020 நாடாளுமன்றத் தேர்தலில் வன்னி மாவட்டத்தில் இலங்கை பொதுசன முன்னணியின் வேட்பாளராகப் போட்டியிட்டு மீண்டும் நாடாளுமன்றத்திற்குத் தெரிவு செய்யப்பட்டார். இவர் மன்னார், முல்லைத்தீவு மாவட்ட ஒருங்கிணைப்புக் குழுத் தலைவராக அரசுத்தலைவர் கோட்டாபய ராஜபக்சவினால் 2020 ஆகத்து 12 இல் நியமிக்கப்பட்டார்.

## தேர்தல் வரலாறு

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இலங்கை பொதுசன முன்னணி அரசியல்வாதிகள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:இலங்கை சுதந்திரக் கட்சி அரசியல்வாதிகள்
பகுப்பு:இலங்கை முசுலிம்கள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:வவுனியா மாவட்ட நபர்கள்
பகுப்பு:இலங்கையின் துணை அமைச்சர்கள்
பகுப்பு:இலங்கையின் 17வது நாடாளுமன்ற உறுப்பினர்கள்
தவராசா கலையரசன்

**தவராசா கலையரசன்** (*Thavarasa Kalaiarasan*, பிறப்பு: 16 ஏப்ரல் 1970) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.

## வாழ்க்கைக் குறிப்பு
கலையரசன் 1970 ஏப்ரல் 16 பிறந்தார். இவர் இலங்கைத் தமிழரசுக் கட்சியின் உறுப்பினர் ஆவார். இவர் நாவிதன்வெளி பிரதேச சபையின் தலைவராகவும், கிழக்கு மாகாணசபை உறுப்பினராகவும் இருந்தவர்.

கலையரசன் 2012 மாகாணசபைத் தேர்தலில் இலங்கைத் தமிழரசுக் கட்சியின் சார்பில் தமிழ்த் தேசியக் கூட்டமைப்பு வேட்பாளராக அம்பாறை மாவட்டத்தில் போட்டியிட்டு கிழக்கு மாகாண சபை உறுப்பினராகத் தெரிவு செய்யப்பட்டார். பின்னர் 2015 நாடாளுமன்றத் தேர்தலில் தமிழ்த் தேசியக் கூட்டமைப்பு வேட்பாளராகப் போட்டியிட்டு, கூட்டமைப்பு வேட்பாளர்களில் இரண்டாவதாக வந்தும், நாடாளுமன்றத்திற்குத் தெரிவாகவில்லை. இவர் மீண்டும் 2020 நாடாளுமன்றத் தேர்தலில் போட்டியிட்டார். இம்முறை கூட்டமைப்பில் அம்பாறை மாவட்டத்தில் போட்டியிட்ட எவரும் தெரிவு செய்யப்படவில்லை. ஆனாலும், அம்பாறை மாவட்டத்தில் இருந்து நாடாளுமன்றத்திற்கு தமிழர் பிரதிநிதித்துவம் எதுவும் கிடைக்காததால், இவர் தேசியப் பட்டியல் நாடாளுமன்ற உறுப்பினராக தமிழ்த் தேசியக் கூட்டமைப்பினால் நியமிக்கப்பட்டார்.

2024 நாடாளுமன்றத் தேர்தலில் கலையரசன் இலங்கைத் தமிழரசுக் கட்சியின் வேட்பாளராக அம்பாறை மாவட்டத்தில் போட்டியிட்டு மூன்றாவதாக வந்து தோல்வியடைந்தார்.

} || தெரிவாகவில்லை(*[[தேசியப் பட்டியல் நாடாளுமன்ற உறுப்பினர்|தேசியப் பட்டியல்]] மூலம் தெரிவு*)
|-
| 2024 நாடாளுமன்றம் || அம்பாறை மாவட்டம் || style="background:;"| || இலங்கைத் தமிழரசுக் கட்சி || | || || align=right| || தெரிவாகவில்லை
|}

## மேற்கோள்கள்

பகுப்பு:1970 பிறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:வாழும் மக்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:கிழக்கு மாகாண சபை உறுப்பினர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:அம்பாறை மாவட்ட நபர்கள்
ராஜா ராமச்சந்திர துரை

**ராஜா ராமச்சந்திர துரை**, ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் இந்திய தேசிய காங்கிரஸ் கட்சியை சேர்த்தவர். இவர் 1967 ஆம் ஆண்டுகளில் நடந்த சட்டமன்றத் தேர்தலில், கந்தர்வக்கோட்டை தொகுதியில் இருந்து, இந்திய தேசிய காங்கிரசுயின் சாா்பில் போட்டியிட்டு, தமிழக
சட்டமன்றத்திற்கு தேர்ந்தெடுக்கப்பட்டார்.

----
## பொது வாழ்க்கை

இவர் கந்தர்வக்கோட்டை ஜமீன் ராஜா ராஐகோபால பண்டாரத்தார் மகன் ஆவார்.

## மேற்கோள்கள்

* 

பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:புதுக்கோட்டை மாவட்ட மக்கள்
இராமச்சந்திரா

**இராமச்சந்திரன்** அல்லது **இராமதேவன்** (**Ramachandra**) (IAST: Rāmacandra, r. ), இந்தியாவின் தக்காண பீடபூமி பகுதியில் இருந்த தேவகிரி யாதவப் பேரரசை ஆண்ட சௌன யாதவ அரசமரபைச் சேர்ந்த பேரரசர் ஆவார். 

இவர் கிளர்ச்சி செய்து, தனது பெற்றோரின் உடன் பிறந்தோரின் மகன் அம்மண்ணனிடமிருந்து, தேவகிரி யாதவப் பேரரசை கைப்பற்றி ஆண்டார். இவர் குஜராத்தின் வகேலர் மற்றும் பராமரர், கர்நாடகத்தின் ஹோய்சாலர் மற்றும் ஆந்திராவின் காக்கத்தியர்களிடமிருநது நிலப்பரப்புகளை வென்று தனது தேவகிரி யாதவப் பேரரசை விரிவாக்கம் செய்தார். 

1296-இல் தில்லி சுல்தான் அலாவுதீன் கில்சியின் படைகள் இராமச்சந்திரனின் தேவகிரி யாதவப் பேரரசைக் கைப்பற்றியது. தில்லி சுல்தானுக்கு கப்பம் செலுத்த ஒப்புக் கொண்டார்.   பின்னர் 1303-1304-ஆண்டுகளில் சுல்தானுக்கு கப்பம் கட்டத் தவறியதால், மாலிக் காபூர் தலைமையிலான தில்லி சுல்தான் படைகள் 1308-இல் தேவகிரி யாதவப் பேரரசை வீழ்த்தியது. இராமச்சந்திரா தோல்வியை ஒப்புக் கொண்டதுடன், தனது படைகளை, ஹோய்சாலர் மற்றும் காக்கத்தியர் இராச்சியங்களை வீழ்த்த மாலிக் காபூருக்கு உதவினார்.

## மேற்கோள்கள்

### ஆதார நூற்பட்டியல்

* 
* 
* 
* 
* 
* 
* 
* 

பகுப்பு:இந்தியப் பேரரசர்கள்
மாநில நெடுஞ்சாலை 27 (மகாராட்டிரா)

**மாநில நெடுஞ்சாலை 27** (**State Highway 27**) இந்தியாவின் மகாராட்டிரா மாநிலத்தின் புனே மற்றும் அகமதுநகர் நகரங்களை இணைக்கும் மாநில நெடுஞ்சாலையாகும். இச்சாலை வழியாக பயணித்தால் புனே நகரத்திலிருந்து 2 மணி நேரத்தில் அகமதுநகரை அடையலாம். தொடருந்து மூலம் பயணம் செய்தால் 4 மணி நேரம் ஆகும்.

## வழித்தடம்
புனே நகரத்திலிருந்து செல்லும் இம்மாநில நெடுஞ்சாலை எண் 27, வக்கோலி, சிக்ரபூர், ரஞ்சன்காவ்ன், சிரூர், சுபா, கேத்காவ்ன் வழியாக அகமதுநகரை அடைகிறது.

## வக்கோலி-சிகாராபூர் பறக்கும் பாலம்r
இந்நெடுஞ்சாலையில் 2500 கோடி ரூபாய் திட்ட மதிப்பீட்டில்,  உயரத்தில், 1,000 தூண்களுடன், 25 கிலோ மீட்டர் தொலைவிற்கு, நான்கு வழித்தடங்கள் கொண்ட பறக்கும் பாலம் கட்டத் திட்டமிடப்பட்டுள்ளது.

## மேற்கோள்கள்

## வெளி இணைப்புகள்

பகுப்பு:புனே
பகுப்பு:புனே மாவட்டம்
எம். ரெங்கசாமி

**எம். ரெங்கசாமி** (*M. Rengasamy*) இந்தியாவைச் சேர்ந்த ஓர் அரசியல்வாதியாவார். தமிழ்நாடு மாநிலம் தஞ்சாவூர் மாவட்டம் பாபநாசம் பகுதியினைச் சார்ந்த இவர் 2011, 2016 ஆம் ஆண்டுகளில் நடைபெற்ற தேர்தல்களில் அண்ணா திராவிட முன்னேற்றக் கழகத்தின் சார்பில் தஞ்சாவூர் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இதன் பின்னர் தகுதி நீக்கம் செய்யப்பட்ட 18 சட்டமன்ற உறுப்பினர்களில் இவரும் ஒருவராவார். 2017 ஆம் ஆண்டு அமமுக கட்சியில் சேர்ந்த இவர் அம்மா மக்கள் முன்னேற்றக் கழகத்தின் பொருளாளராக இருந்தார். 2019 ஆம் ஆண்டு நடந்த சட்டமன்ற இடைத்தேர்தலில் இவர் தோல்வியடைந்தார்.

## வாழ்க்கைக் குறிப்பு
எம். ரெங்கசாமி 1956 ஆம் ஆண்டு ஏப்ரல் மாதம் 12 ஆம் தேதியன்று பிறந்தார். இவரது பெற்றோர் கோ. மருதய்யா, ஜெயலெட்சுமி ஆகியோராவர். சொந்த ஊர், தஞ்சாவூர் மாவட்டம், பாபநாசம் வட்டத்தில் உள்ள நல்லவன்னியன் குடிக்காடு, மலையர்நத்தம் என்பதாகும். மனைவி ரெ. இந்திரா, மகன்கள் ரெ. மனோ பாரத், ரெ. வினோ பாரத் என்பவர்களாவர். 1972 ஆம் ஆண்டிலிருந்து அதிமுக கட்சியில் இணைந்து பணியாற்றி வந்தார்.
## மேற்கோள்கள்

பகுப்பு:வாழும் மக்கள்
பகுப்பு:தஞ்சாவூர் மாவட்ட அரசியல்வாதிகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:அம்மா மக்கள் முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1956 பிறப்புகள்
வால்சந்த் இராசந்த்

**வால்சந்த் இராச்சந்த் தோசி** (Walchand Hirachand Doshi)  (1882 நவம்பர் 23 - 1953 ஏப்ரல் 8) இவர் ஓர் இந்திய தொழிலதிபரும், வால்சந்த் குழுவின் நிறுவனருமாவார். இவர் இந்தியாவின் முதல் நவீன கப்பல் தளம், முதல் விமானத் தொழிற்சாலை, முதல் கார் தொழிற்சாலை போன்றவற்றை நிறுவினார். கட்டுமான நிறுவனங்கள், கரும்பு தோட்டங்கள், சர்க்கரை ஆலைகள், மிட்டாய் ஆலைகள், பொறியியல் நிறுவனங்கள் போன்ற பல வணிகங்களையும் இவர் நிறுவினார். வாரணாசியிலிருந்து இவருக்காக பிரத்யேகமாக தயாரிக்கப்பட்ட வெற்றிலை பானை இவர் அடிக்கடி சாப்பிடுவார்.

## ஆரம்ப கால வாழ்க்கை
குசராத்தின் வான்கானேர் பகுதியைச் சேர்ந்த இவர் குசராத்தி ஜெயின் குடும்பத்தைச் சேர்ந்தவர். இவர் முந்தைய மும்பை மாகாணத்தின் சோலாப்பூரில் குடியேறினார். இவர் திகம்பர ஜெயின் குடும்பத்தில் சோலாப்பூரில் (இப்போது மகாராட்டிரா ) சேத் இராச்சந்த் நேமிசந்த் தோசிக்கும் அவரது முதல் மனைவி ராஜுவிற்கும் பிறந்தார். இராச்சந்த் பருத்தி வர்த்தகத்திலும், பணத்தை கடனாக வழங்கும் தொழிலிலும் ஈடுபட்டிருந்தார். வால்சந்தின் தாய் இவர் பிறந்த சில நாட்களுக்குப் பிறகு இறந்து போனார். இராச்சந்த் பின்னர் சக்குபாய் என்பவரை மணந்தார். சக்குபாயிக்கு குலாப்சந்த், ரத்தன்சந்த், இலால்சந்த் என்ற மூன்று மகன்கள் பிறந்தனர்.

## கல்வி
இவர் 1899 இல் சோலாப்பூர் அரசு உயர்நிலைப் பள்ளியில் தனது மெட்ரிகுலேசனை முடித்த பின்னர் மும்பை புனித சேவியர் கல்லூரியில் பயின்றார். மேலும் மும்பை பல்கலைக்கழகத்திலும் தனது இளங்கலை பட்டம் பெற்றார். பின்னர் இவர் புனேவிலுள்ள தக்கான கல்லூரியில் பயின்றார். ஆனால் இவரது குடும்பத் தொழிலில் சேர தனது படிப்பை முழுமையடையாமல் விட்டுவிட்டார்.

## திருமணம்
இவர் படித்துக்கொண்டிருந்தபோது, 1900 ஆம் ஆண்டில் சோலாப்பூர் வங்கியாளரின் மகளான ஜியு கிலாச்சந்த் என்பவரை மணந்தார். இந்த திருமணத்தின் மூலம், இவருக்கு சதுர் என்ற மகள் இருந்தாள். ஆனால் இவரின் மனைவி பிரசவத்தில் இறந்தார். பின்னர் 1913 இல், குடும்பத்தின் அழுத்தம் காரணமாக, இவர் கஸ்தூர் மேத்தா என்பவரை மணந்தார். இவரது இரண்டாவது திருமணத்தின் மூலம் இவருக்கு ஒரு மகளும், ஒரு மகனும் இருந்தனர். ஆனால் இருவரும் குழந்தை பருவத்திலேயே இறந்தனர்.

## ஆரம்பகால வணிகம்
தனது தந்தையின் குடும்ப வணிகமான வங்கி வர்த்தகத்திலும் பருத்தி வர்த்தகத்திலும் சில ஆண்டுகள் கழித்தபின், இவர் குடும்ப வியாபாரத்தில் தனக்கு ஆர்வமில்லை என்பதை உணர்ந்தார். முன்னாள் இரயில்வே எழுத்தர் இலட்சுமண்ராவ் பல்வந்த் பதக் என்பவருடன் இணைந்து கட்டுமானத்திற்கான இரயில்வே ஒப்பந்தக்காரரானார்; இந்த கூட்டு பின்னர் பதக்-வால்சந்த் நிறுவனமாக ஆனது. இவர் தான் ஒரு வெற்றிகரமான இரயில்வே ஒப்பந்தக்காரர் என்பதை நிரூபித்தார், ஆனால் மற்ற வணிக யோசனைகளுக்கும் வாய்ப்பளித்தார்.

## இறப்பு
1949 ஆம் ஆண்டில், இவர் பக்கவாதத்தால் பாதிக்கப்பட்டு 1950 இல் வணிகத்திலிருந்து ஓய்வு பெற்றார். உடல் நலம் பெறர் இவரது கடைசி ஆண்டுகளில் இவரை மனைவி கஸ்தூர்பாய் நன்கு கவனித்து வந்தார். இவரை மும்பையிலிருந்து குசராத்திலுள்ள இயற்கைச் சூழல் நிறைந்த மத நகரமான சித்பூருக்கு அழைத்துச் சென்றார்.   இவர் 1953 ஏப்ரல் 8, அன்று சித்பூரில் காலமானார்.

## மேற்கோள்கள்

## மேலும் காண்க
*
*

## வெளி இணைப்புகள்

* Walchandnagar Industries Limited
* Walchandnager Industries Limited: History
* PM's speech at the release of a Commemorative Postage Stamp honouring Seth Walchand Hirachand
* Hindustan Construction Company Limited

பகுப்பு:1953 இறப்புகள்
பகுப்பு:1882 பிறப்புகள்
சேத்ரம் ஜாதவ்

**சேத்ரம் ஜாதவ்** (Chetram Jatav) இவர் ஓர் சுதந்திர போராட்ட வீரராவார்.  இவர் 1857 இல் நடந்த சிப்பாய்க் கிளர்ச்சியில் பங்கேற்றார். 1857 மே 26 அன்று வடமேற்கு மாகாணங்களில் (இப்போது உத்தரபிரதேசம் ) ஏட்டா மாவட்டத்தின் சோரோ பகுதியில் இவர் கலகத்தில் ஈடுபட்டார். கிழக்கிந்திய நிறுவனத்தின் இரானுவம் இறுதியாக இவர் கைது செய்து ஒரு மரத்தில் கட்டி வைத்து சுட்டுக் கொன்றனர்.

## வாழ்க்கை
மக்களிடையே உள்ள வாய்மொழிக் கதைகளின்படி, ஒரு நாள் பாட்டியாலா மகாராஜா ஒருவன் சிங்கத்தை தனது முதுகில் சுமந்து செல்வதைக் கண்டார். அந்த மனிதன் ஆயுதம் இல்லாமல் சிங்கத்தைக் கொன்றது அரசனுக்குத் தெரியவந்தது. மன்னன் அவனை தனது படையில் சேர்த்துக் கொண்டார்.  அவர்தான் சேத்ரம் ஜாதவ். கிழக்கிந்திய கம்பெனி மக்களைத் துன்புறுத்துவதைக் கண்டு சேத்ரம் அவர்களை எதிர்த்துப் போராடினார். அதன் பிறகு ஆங்கிலேயர்கள் அவரைக் கைது செய்து ஒரு மரத்தில் கட்டி சுடுக் கொன்றனர். அலகாபாத்தில் உள்ள இந்திய சமூக அறிவியல் ஆராய்ச்சிக் கழகத்தின் வரலாற்றாசிரியரான பத்ரி நாராயண் திவாரி ஜாதவின் மரணச் சூல்நிலையை வெளிபட்த்தினார். பிற ஆதாரங்களும் திவாரியின் ஆராய்ச்சியை வழியுறுத்துகின்றன. இந்த ஆராய்ச்சியாளர்கள் 1990 ஆம் ஆண்டு டி.சி.தினகரால் எழுதப்பட்ட *சுதந்த்ரதா சங்க்ராம் மீ அச்சுதோன் கா யோக்தான்* என்ற படைப்பிலிருந்து தங்கள் தகவலைப் பெற்றனர்.

1857 ஆம் ஆண்டு கிளர்ச்சியின் விளைவாக இறந்த ஜாதவ் மற்றும் சிலரை பகுஜன் சமாஜ் கட்சியானது தலித் வீரத்தின் சின்னங்களாக ஏற்றுக்கொண்டது.  திவாரியின் கருத்துப்படி, திவாரியின் கூற்றுப்படி, தலித் அறிவுஜீவிகள், உள்ளூர் தலைவர்கள், வரலாறுகள், தொன்மங்கள் மற்றும் புனைவுகள் ஆகியவற்றைப் பயன்படுத்தி ஓரங்கட்டப்பட்ட தலித்துகளை அணிதிரட்ட முயன்ற பகுஜன்சமாஜ் கட்டிக்காக 1857 ஆம் ஆண்டு கிளர்ச்சியில் ஈடுபட்ட உத்தரபிரதேச பிராந்தியங்களின் வாய்வழி வரலாறுகளில் பல ஆதாரங்கள் காணப்பட்டன. இந்த மாவீரர்களின் கதைகளை மீண்டும் கூறுவது, நினைவுச் சின்னங்களைக் கட்டுவது, அவர்களின் நினைவுகளை மக்கள் மனதில் பதிய வைப்பதற்காக அவர்களின் கதைகளின் அடிப்படையில் மீண்டும் மீண்டும் கொண்டாட்டங்களை நடத்துவது போன்றவை கட்சியின் அரசியல் உத்தி. தேசத்தைக் கட்டியெழுப்புவதில் தலித்துகள் முக்கியப் பங்காற்றினர் என்பதைக் காட்டுவதாக இந்தக் கதைகள் விளங்குகின்றன. 

## மேற்கோள்கள்

## மேலும் படிக்க

*

பகுப்பு:இந்திய விடுதலை இயக்கம்
பகுப்பு:இந்திய விடுதலைப் போராட்ட வீரர்கள்
காந்தி படைப்பிரிவு

**காந்தி படைப்பிரிவு** (Gandhi Brigade ) அல்லது **2 வது [[கரந்தடிப் போர் முறை|கெரில்லா]] படைப்பிரிவு** என்பது இந்திய தேசிய இராணுவத்தில் முதலில் உருவான பிரிவாகும். பின்னர் சுபாஷ் சந்திர போஸின் கீழ் புத்துயிர் பெற்ற பின்னர் 1 வது பிரிவின் ஒரு பகுதியை உருவாக்கியது. 

இது செப்டம்பர் 1942 இல் உருவாக்கப்பட்டது. இந்த பிரிவு கோல் இனாயத் கியானியின் தலைமையின் கீழ் இரண்டு காலாட்படை படைப்பிரிவைக் கொண்டிருந்தது. 1 வது படைப்பிரிவை தளபதி மாலிக் முனவர் கான் அவான் தலமையேற்றார். இது இந்திய தேச இராணுவத்தின் இம்பால் சண்டையில் பங்கேற்றது. அங்கு முனவர் ஆரம்பத்தில் 16 வது இந்திய காலாட்படை பிரிவை விரட்டியடித்தார் . மேலும், அடிக்கடி பதுங்கியிருந்து தாக்கி பெரும் உயிரிழப்புகளை ஏற்படுத்தினார். இது பின்னர் 1944 இல் ஷா நவாஸ் கானின் தலைமையில்  வெற்றிகரமான நேச நாட்டு பர்மா சண்டைக்கு எதிராக ஐராவதியைச் சுற்றி போராடியது.

## மேற்கோள்கள்
*Fay, Peter W. (1993), *The Forgotten Army: India's Armed Struggle for Independence, 1942-1945.* Ann Arbor, University of Michigan Press., 

பகுப்பு:இந்திய தேசிய ராணுவம்